Așa cum ne-am obișnuit deja, Grădinița P.P.”Curcubeul Copiilor” Arad, și-a deschis din nou porțile și a fost gazda celei de a IV-a ediții a festivalului de folclor cu titlul ”Valorificarea folclorului copiilor prin activitățile educative din grădiniță și școală„. Numărul mare de participanți precum și varietatea momentelor prezentate ne-au făcut să fim mândre, în calitate de organizatori, că astfel de acțiuni sunt binevenite și apreciate de colegii noștri din oraș, județ, dar și din alte județe. Fiecare din participanți a prezentat cu mândrie, datina,obiceiul și jocul specifice zonei de proveniență.

 Ca de fiecare dată, alături de noi au fost reprezentanții Centrului Cultural Județean, reprezentanții Inspectoratului Școlar Județean Arad și reprezentanți din partea Casei Corpului Didactic ”Alexandru Gavra” Arad, pentru a căror implicare le mulțumim.